П Р О Т О К О Л   №  48
от заседание на комисия “Бюджет и финанси”,
проведено на 20 декември 2017 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Георги Кузманов
Гергана Мутафова
Калина Чапкънова
Севдалин Мавров

ОТСЪСТВА	: Боряна Димитрова

От администрацията на ВСС присъстваха: Маргарита Радкова – директор на дирекция „Бюджет и финанси”, Ирина Иванова – началник отдел „БФ“, Елисавета Илиева – н-к отдел „Счетоводство и методология”, той и главен счетоводител, Ралица Виденова – началник отдел „ФРА“, Красимира Василева - н-к отдел „ЮОДКВСС” и Петър Станков - началник отдел "УКЦОП".
При обсъжданията по точки 9, 10 и 11 присъства Валентин Ангелов - директор на дирекция „Вътрешен одит“.

При обсъжданията по точки 1, 2 и 3 от дневния ред присъстваха:  Евгени Диков – председател на Комисия „Управление на собствеността“ и членовете на комисията - Стефан Гроздев, Олга Керелска, Пламена Цветанова, Огнян Дамянов и Боян Новански.
От администрацията на ВСС присъстваха: Димитър Шиклев - гл. експерт – ИС и Владимир Димитров – и.д. началник отдел „Управление на собствеността” .

1. ОТНОСНО: Доклад за възможностите за реализиране на Инвестиционната програма на ВСС за 2018 г., по отношение правомощията на административните ръководители, като възложители на обществени поръчки за проектиране, строителство и инженеринг, по смисъла на ЗОП, изпратен от КУС, за становище.
Отложена по протокол № 45/06.12.2017 г. на КБФ.
След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

1. ЗАДЪЛЖАВА административните ръководители на органите на съдебната власт да организират, провеждат и възлагат процедури за обществени поръчки за строителство до определените стойностни прагове, предвидени в чл. 20, ал. 3, т. 1 от ЗОП – от … до …. при строителство чрез събиране на оферти с обява или покана до определени лица и съгласно чл. 20, ал. 4, т. 1 от ЗОП – до …. при строителство чрез директно възлагане на строителство.
1.1. При преценка от страна на ВСС, че предметът на конкретната обществена поръчка, с прогнозна стойност по т. 1 е с висока сложност, организирането, провеждането и възлагането на същата ще се осъществява от ВСС. 
2. Висшият съдебен съвет  ще осигурява финансиране на органите на съдебната власт в размер до … с ДДС за изготвяне на пълни комплекти на документации за възлагане на обществени поръчки за строителство, в това число общи указания, техническа спецификация, инвестиционни и други проекти, когато се изискват, за подготовката на офертите, специфични изисквания/критерии за подбор, критерий за възлагане на поръчката и показатели, включени в избрания критерий, мотиви за избора на посочените показатели, относителната им тежест при определяне на комплексната оценка на офертите и методика за оценка, образци на документи, указания за подготовката им, проект на договор, както и други документи, които възложителя предоставя или на които се позовава, за да определи характеристиките на поръчката и реда за провеждане на процедурата, или които са необходими за подготовката на офертите.
3. Обществени поръчки за строителство с прогнозни стойности по-големи от …. без ДДС ще се организират, провеждат и възлагат от Висшия съдебен съвет.
4. Отдел „Инвестиции и строителство” в дирекция „Управление на собствеността на съдебната власт“ съвместно с отдел „УКЦОП” в дирекция „Правна“  осъществяват предварителен контрол по изготвените документации за участие в обществени поръчки от органите на съдебна власт и предоставят методическа помощ на органите на съдебната власт.

2. ОТНОСНО: Справка по обекти за усвояването на капиталови разходи по § 51-00 „Основен ремонт на ДМА” на ВСС за 2017 г., изпратена от КУС, за сведение.
Отложена по протокол № 45/06.12.2017 г. на КБФ.
След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

ПРИЕМА за сведение доклада ведно със справката по обекти за усвояването на капиталови разходи по § 51-00 „Основен ремонт на ДМА” на ВСС за 2017 г., изготвени от инж. Дениза Павлова – началник отдел „Инвестиции и строителство”.

3. ОТНОСНО: Проект на Правила по повод искания от административните ръководители на органите на съдебната власт във връзка с предоставяне на средства за текущи ремонти в сгради на съдебната власт, изпратени от КУС, за съгласуване.
Отложена по протокол № 46/13.12.2017 г. на КБФ.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

3.1. ИЗМЕНЯ Проекта на Правила по повод искания от административните ръководители на органите на съдебната власт във връзка с предоставяне на средства за текущи ремонти в сгради на съдебната власт, както следва:

По т. 3.  Предложеният текст „... в срок до 20 януари всяка календарна година” да се чете „... в срок до 10 декември на текущата година”. В края на текста по т. 3 да се добави и електронният адрес на служебната страница на дирекция „Управление на собствеността“.

По т. 4. Предложеният текст „в срок до 30 януари всяка календарна година” да се чете „ ... в срок до 20 декември всяка календарна година, след което обобщената и утвърдена от Комисия „Управление на собствеността“ информация се предостави на комисия „Бюджет и финанси“ в срок до 10 януари.

По т. 6. Предложеният текст „... след 30.01.2018 г.” да се чете „...след 10 декември на текущата година”.

По т. 7. Отпада текста „...след изготвяне на отчета за полугодието“ и същия придобива следната редакция: „Искания за предоставяне на средства за текущи ремонти, при липса на аварийност и неотложност на строително-монтажните работи, ще се разглеждат при наличие на свободни финансови средства”.

Текстът по т. 8. се изменя, като придобива следната редакция: „Постъпилите искания от административните ръководители на органите на съдебната власт до края на 2017 година се включват служебно в електронния регистър”.

В последното изречение думата „указанията” се заменя с думата „правила” и то придобива следната редакция: „Правилата са приети с Решение по т. ......... от Протокол № ........ от .................. заседание на Пленума на Висшия съдебен съвет.

4. ОТНОСНО: Предложение от работната група относно характеристиките и актуализирани пределни цени за закупуване на служебни автомобили за органите на съдебната власт.

Комисия „Бюджет и финанси”
Р Е Ш И :

1. ИЗМЕНЯ Решение на КБФ по протокол № 23/24.06.2008 г., в т. 4, като  ОПРЕДЕЛЯ следните стойности за закупуване на служебни автомобили за органите на съдебната власт, както следва:
- Апелативни съдилища - до …. без ДДС
- Окръжни съдилища - до …. без ДДС
- Районни съдилища - до ….. без ДДС
- ОПРЕДЕЛЯ стойност за закупуване на служебни автомобили за ВСС, ВКС и ВАС – до …. без ДДС
2. ВЪЗЛАГА на отдел "УКЦОП" провеждане на пазарни консултации по Закона за обществените поръчки с цел придобиване на информация относно възможността за получаване на отстъпка, както и размерът на същата при централизирана покупка на автомобили за нуждите на органите на съдебната власт.
3. ВЪЗЛАГА на отдел "УКЦОП" в дирекция „Правна“ да публикува цялата налична информация, съгласно чл. 44 от ЗОП.

5. ОТНОСНО: Обобщена информация за наличната и необходима за закупуване копирна техника.

Комисия „Бюджет и финанси”
Р Е Ш И :

1. ВЪЗЛАГА на отдел "УКЦОП" провеждане на пазарни консултации по Закона за обществените поръчки с цел придобиване на информация относно възможността за получаване на отстъпка, както и размерът на същата при централизирана покупка на  копирна техника за нуждите на органите на съдебната власт.
2. ВЪЗЛАГА на отдел "УКЦОП" в дирекция „Правна“ да публикува цялата налична информация, съгласно чл. 44 от ЗОП.

6. ОТНОСНО: Информация за изпълнението на бюджета на съдебната власт към 30.11.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ПРИЕМА информацията за изпълнението на бюджета на съдебната власт към 30.11.2017 г.
2. Информацията за изпълнението на бюджета на съдебната власт към 30.11.2017 г. да се публикува на Интернет страницата на ВСС.

7. ОТНОСНО: Писмо от председателя на Върховен административен съд относно недостиг на парични средства по § 01-00 „Заплати и възнаграждения на персонала, зает по трудови правоотношения“ за 2017 г.

Комисия „Бюджет и финанси”
Р Е Ш И :

Приема за сведение писмото от председателя на Върховен административен съд относно недостиг на парични средства по § 01-00 „Заплати и възнаграждения на персонала, зает по трудови правоотношения“ за 2017 г.

8. ОТНОСНО: Писмо от Министерство на правосъдието с покана за участие в семинар „Принцип на допълващата юрисдикция и сътрудничество между съдилищата във взаимосвързаната глобална правосъдна система“ и церемония по откриване на новата съдебна година, организирани от Международния наказателен съд, които ще се проведат на 18 януари 2018 г. в гр. Хага, Кралство Нидерландия.
Извлечение от протокол № 41/11.12.2017 г. от заседание на КПИВ.

Комисия „Бюджет и финанси”
Р Е Ш И :

1. ДАВА СЪГЛАСИЕ да бъдат командировани за участие в семинар „Принцип на допълващата юрисдикция и сътрудничество между съдилищата във взаимосвързаната глобална правосъдна система“ и церемония по откриване на новата съдебна година, организиран от Международния наказателен съд, за периода 17-19 януари 2018 г. в гр. Хага, Кралство Нидерландия, следните лица:
- …………………………… - член на ВСС;
- Наталия Андреева – преводач от английски на български език и обратно.
2. Пътните разходи, разходите за нощувки, разходите за дневни пари, разходите за медицински застраховки, както и разходите за хонорар на преводача са за сметка на Висшия съдебен съвет.

9. ОТНОСНО: Утвърждаване на годишния план за дейността по вътрешен одит през 2018 година на дирекция „Вътрешен одит”.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА годишния план за дейността по вътрешен одит през 2018 година на дирекция „Вътрешен одит”, съгласно приложения проект.

10. ОТНОСНО: Проект на решение по доклад от директора на дирекция „Вътрешен одит” за окончателното изпълнение на препоръките в Районен съд гр. Тополовград по одобрения план за действие с решение на Пленума на ВСС по т. 3 от протокол № 1 от 12.01.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Одобрява изпълнението на препоръките по одобрения план за действие с решение на Пленума на ВСС по т. 3 от протокол № 1 от 12.01.2017 г., съгласно представената информация от административния ръководител – председател на Районен съд гр. Тополовград.

11. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ-1714 в Районен съд гр. Балчик.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Приема резултатите – констатации, изводи и препоръки от изпълнението на одитния ангажимент за даване на увереност в Районен съд гр. Балчик.
2. Одобрява плана за действие, изготвен от административния ръководител на Районен съд гр. Балчик за изпълнение на препоръките.
3. Одобрява изпълнението на две от препоръките, включени в плана за действие, съгласно предоставената писмена информация.

12. ОТНОСНО: Предложение от административния ръководител на Районен съд гр. Провадия за увеличаване броя на ползваните терминалните устройства ПОС.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Провадия да увеличи с един брой ползваните терминални устройства ПОС, за обслужване на приходите от такси.
 2. УКАЗВА на упълномощените лица да уведомят обслужващата банка на Районен съд гр. Провадия, във връзка с искането им за увеличаване броя на ПОС терминалните устройства.

13. ОТНОСНО: Искане от председателя на Софийски военен съд за увеличаване бюджета на съда, с цел изплащане на разлика в трудовото му възнаграждение за периода 03.06.2009 г. - 15.05.2013 г.

Комисия „Бюджет и финанси”
Р Е Ш И :

ДАВА СЪГЛАСИЕ дирекция „Бюджет и финанси“ да потвърди на 21.12.2017 г. инициирано платежно нареждане от Софийски военен съд на стойност ….. по постъпило искане от административния ръководител вх. № ВСС – 16858/15.12.2017 г.

ДОПЪЛНИТЕЛНИ ТОЧКИ:

14. ОТНОСНО: Предоставяне на услуги по мониторинг на медийното покритие на съдебната власт през 2018 г.

Комисия „Бюджет и финанси”
Р Е Ш И :

1. ПРЕПРАЩА материалите по преписката на Комисия по правни и институционални въпроси, с оглед преценка по целесъобразност необходимостта от мониторинг на медийното покритие на съдебната власт през 2018 г.
2. При положително становище по т.1, ВЪЗЛАГА на отдел „Публична комуникация и протокол“ да събере оферти за осигуряване на ежедневен медиен мониторинг и предоставяне на достъп до клиентска платформа за органите на съдебната власт през 2018 г. 
3. В случай, че стойността на услугата попада под законовите прагове по чл. 20, ал. 4, т. 3 от Закона за обществените поръчки, разхода следва да бъде одобрен от комисия „Бюджет и финанси“. 
4. ИЗПРАЩА преписката на комисия “Професионална квалификация и информационни технологии“ за преценка целесъобразността от проучване на възможностите за закупуване на софтуер за ежедневен медиен мониторинг.

15. ОТНОСНО: Писмо от съдии при Софийски районен съд относно разпоредбата на чл. 5, ал. 2 от Правилата за определяне и изплащане на средства за допълнителни трудови възнаграждения /ПОИСДТВ/.

Комисия „Бюджет и финанси”
Р Е Ш И :

ПРЕПРАЩА писмо, изпратено от съдии при Софийски районен съд, на Комисия по правни и институционални въпроси за присъединяване към изпратеното с решение на комисията по протокол № 46/13.12.2017 г., т. 30.  запитване от и.ф. председател на Районен съд гр. Лом във връзка с Решение на Пленума на ВСС по протокол № 39/30.11.2017 г. относно правомощията на административните ръководители на органите на съдебната власт съгласно ПОИСДТВ.

16. ОТНОСНО: Включване на допълнителни точки към обявения дневен ред за заседанието на Пленума на ВСС на 21.12.2017 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 21.12.2017 г.

1. Информация за изпълнението на бюджета на съдебната власт към 30.11.2017 г.

17. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 21.12.2017 г. да бъдат включени следните проекти на решения:

1. Утвърждаване на годишния план за дейността по вътрешен одит през 2018 година на дирекция „Вътрешен одит”.

2. Проект на решение по доклад от директора на дирекция „Вътрешен одит” за окончателното изпълнение на препоръките в Районен съд гр. Тополовград по одобрения план за действие с решение на Пленума на ВСС по т. 3 от протокол № 1 от 12.01.2017 г.

3. Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ-1714 в Районен съд гр. Балчик.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						БОЯН МАГДАЛИНЧЕВ